Quintus Lucretius Vespillo
Quintus Lucretius Vespillo (quando natus mortuusve sit, nescimus) senator Romanus primo saeculo ante Christum natum fuit. Quintus Lucretius filius illius senatoris erat, qui a Lucio Cornelio Sulla in  proscriptorum numerum relatus est. Anno 49 a.C.n. iam ipse senator frustra Sulmonem contra Caesarem defendere conabatur. Anno 48 Pompeio classem ante Epirum ducebat. Anno 43 proscriptionibus triumvirorum persecutus a Turia uxore abditus est, donec veniam acciperet. Anno 19 a.C.n., postquam a senatu propter comitia turbulenta anni 20 a.C.n. legatus ad Augustum  in orientem missus est, ab ipso principe ad consulatum ordinarium designatus est. Lucretius Laudationem Turiae scripsisse dicitur.

Notae

Si vis plura legere
 François Hinard, Les proscriptions de la Rome républicaine. Romae: École française de Rome, 1985, ISBN 2-7283-0094-1 (Collection de l'École française de Rome, 83) : 491-492 Hic legere potes

Senatores
Gens Lucretia
Nati saeculo 1 a.C.n.
Mortui saeculo 1 a.C.n. aut 1